**Molėtų rajono savivaldybės taryba**

**SPRENDIMAS**

**Dėl HUMANITARINĖS PAGALBOS SUTEIKIMO**

2022 m. vasario    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.8 punktu, atsižvelgdama į 2022 m. vasario 28 d. Užsienio reikalų ministerijos rekomendaciją teikti humanitarinę pagalbą ir įvertinusi humanitarinės pagalbos poreikio pagrįstumą,

Molėtų rajono savivaldybės taryba n u s p r e n d ž i a:

1. Skirti 20000 eurų humanitarinę pagalbą **Žitomiro srities Romanovo** savivaldybei (Ukraina) iš savivaldybės biudžete patvirtinto Administracijos direktoriaus rezervo.

2. Įpareigoti Molėtų rajono savivaldybės administracijos direktorių šio sprendimo 1 punkte nurodytas lėšas arba už jas įsigytą turtą neatlygintinai perduoti **Žitomiro srities Romanovo** savivaldybei (Ukraina).

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras